KIRJALLINEN KYSYMYS E-2546/01 esittäjä(t): Graham Watson (ELDR) komissiolle. Suklaamunissa olevista muovileluista aiheutuvat vaarat.



Virallinen lehti nro 081 E , 04/04/2002 s. 0190 - 0190



KIRJALLINEN KYSYMYS E-2546/01 esittäjä(t): Graham Watson (ELDR) komissiolle (19. syyskuuta 2001) Aihe: Suklaamunissa olevista muovileluista aiheutuvat vaarat Onko komissio tietoinen siitä, että kaikissa jäsenvaltioissa voimassa olevista lelujen turvallisuutta koskevista säännöistä huolimatta joidenkin pieniä koottavia muovileluja sisältävien suklaamunamerkkien myynti jatkuu edelleen ilman valvontaa? Monet lapset ovat tarvinneet lääkärihoitoa oltuaan vähällä tukehtua tällaisiin pieniin osiin, ja jotkut lapset ovat jopa kuolleet. Onko komissiolla suunnitelmia tämän vaarallisen tilanteen korjaamiseksi? Erkki Liikasen komission puolesta antama vastaus (24. lokakuuta 2001) Komission jäsen kehottaa arvoisaa parlamentin jäsentä tutustumaan komission vastauksiin kirjallisiin kysymyksiin E-2479/97 (esittäjä Phillip Whitehead)(1), E-3085/97 (esittäjä José Apolinário)(2), E-3813/97 (esittäjä Ilona Graenitz)(3), E-2630/00 (esittäjä Jorge Moreira da Silva)(4), E-2631/00 (esittäjä Elisa Damião)(7), E-2632/00 (esittäjä Carlos Lage)(8) ja Euroopan parlamentin syyskuun 2001 istuntojaksolla esitetyn suullisen kysymyksen H-0654-01 (esittäjä Minerva Malliori) vastaukseen(5) sekä vetoomukseen N:o 280/99 leikkikaluista elintarvikkeissa. Kyseiset tuotteet (muu kuin elintarvike yhdistettynä elintarvikkeeseen erillispakkauksessa) eivät nimenomaisesti kuulu lelujen turvallisuudesta 3 päivänä toukokuuta 1988 annetun neuvoston direktiivin 88/378/ETY(6) soveltamisalaan, vaikka yleisestä tuoteturvallisuudesta 29 päivänä kesäkuuta 1992 annettua neuvoston direktiiviä 92/59/ETY voidaan soveltaa suhteessa mahdollisiin riskeihin. Yleisestä tuoteturvallisuudesta annetun direktiivin 92/59/ETY 8 artiklan mukainen kiireellisiä tuoteturvallisuusasioita käsittelevä komitea totesi 16. toukokuuta 2000 muun muassa seuraavaa: Tällä hetkellä saatavilla olevien tietojen perusteella ei voida todeta, että muun tuotteen kuin elintarvikkeen seuraaminen elintarvikkeen mukana erillispakkauksessa aiheuttaisi erilaisen riskin kuin pienet leikkikalut tai pieniä osia sisältävät leikkikalut yleensä. Nykyisten tietojen mukaanelintarvikkeen mukana seuraaminenei ole mikään erityinen riskitekijä, kun tuote on selvästi pakattu erilleen elintarvikkeesta. Riski näyttää riippuvan itse tuotteen ominaisuuksista, eritoten tuotteen tai sen osien pienestä koosta tai sen pakkauksesta. Komissio on pyytänyt jäsenvaltioita ilmoittamaan uudet tiedot tai lisätiedot elintarvikkeiden mukana seuraavien leikkikalujen aiheuttamista kuolemaan johtaneista ja muista tapaturmista. Yksikään 11 vastanneesta jäsenvaltiosta ei ole toimittanut uutta tietoa leikkikaluista elintarvikkeissa jo aiemmin kiireellisiä tuoteturvallisuusasioita käsittelevälle komitealle annettujen tietojen lisäksi. Komissio jatkaa asian tarkastelua. (1) EYVL C 82, 17.3.1998. (2) EYVL C 102, 3.4.1998. (3) EYVL C 196, 22.6.1998. (4) EYVL C 136 E, 8.5.2001. (5) Kirjallinen vastaus, 4.9.2001. (6) EYVL L 187, 16.7.1988. (7) EYVL C 136 E, 8.5.2001. (8) EYVL C 136 E, 8.5.2001.